…….(kommunevåpen, midtstilt)

……..(kommunenavn)

|  |  |
| --- | --- |
| Adresse:(*fyll inn adresse*) |  Unntatt offentlighet jf. offl. § 13jf. fvl. §§ 13 flg. |
|  |
| Deres ref: | Vår ref: | Dato: |
|  | (bes oppgitt ved alle henvendelser)  |

**Vedtak om plikt til deltakelse i opplæring i norsk og samfunnskunnskap i til sammen 300 timer**

**Personopplysninger**

Navn: ………….

Fødselsnummer: ………….

DUF-nummer: ………….

Adresse: ………..

Oppholdstillatelse etter utlendingsloven § …..

**Vedtak**

I henhold til introduksjonsloven § 17 er det fattet vedtak om at du mot betaling tilbys opplæring i til sammen 250 timer norsk og 50 timer samfunnskunnskap. Opplæringen vil foregå i ……..(bostedskommunen) kommune. Tilbudet om opplæring mot betaling gis på bakgrunn av at du i medhold av introduksjonsloven § 17 annet ledd har plikt til å delta i opplæring i norsk og samfunnskunnskap i til sammen 300 timer.

**Det rettslige grunnlaget**

Det fremgår av introduksjonsloven § 17 annet ledd at utlending mellom 16 og 67 år med tillatelse etter utlendingsloven §§ 23 og 25 og deres familiegjenforente/familieetablerte har plikt, men ikke rett, til deltakelse i norskopplæring og samfunnskunnskap.

Plikten innebærer at gjennomført deltakelse som hovedregel vil være et vilkår for å få permanent oppholdstillatelse, jf. utlendingsloven § 62, og for å få norsk statsborgerskap, jf. statsborgerloven § 7 første ledd bokstav f, jf. § 8.

Mangelen på rett til opplæring innebærer at den enkelte må betale for opplæringen selv.

Det er den til enhver tid gjeldende oppholdstillatelsen som er avgjørende for rett og plikt etter introduksjonsloven. Endring i oppholdsgrunnlag kan derfor få betydning for den retten og plikten man har. På samme måte kan endret alder få betydning, ved at man kan falle ut av eller komme inn under personkretsen for rett og plikt.

**Kommunens vurdering og begrunnelse for vedtaket**

På grunnlag av din oppholdstillatelse og alder har kommunen kommet til at du omfattes av introduksjonsloven § 17 annet ledd, og dermed har plikt, men ikke rett, til å gjennomføre 250 timer opplæring i norsk og 50 timer opplæring i samfunnskunnskap. Siden du kun har plikt, og ikke rett til slik opplæring, må du betale for timene selv.

Prisen per time er kroner \_\_\_\_\_ (*fyll inn sum*).

**Opplysninger om klageadgangen**

Etter § 22 i introduksjonsloven er det klageadgang på dette vedtaket. Klagefristen er tre uker fra du har mottatt vedtaket eller på annen måte er informert om vedtaket, jf. forvaltningsloven § 29. Rett klageinstans er Fylkesmannen i \_\_\_\_\_\_(*legg til fylkesnavn*).

En eventuell klage sendes til den kommunen som har fattet vedtaket. Kommunen skal etter at klagen er mottatt, gjennomgå saken på ny og foreta de undersøkelser som klagen gir grunn til. Kommunen kan oppheve eller endre vedtaket dersom den finner grunn til det. Fastholdes vedtaket, oversendes klagen til Fylkesmannen for endelig avgjørelse.

Det gjøres oppmerksom på at kommunen har alminnelig veiledningsplikt, jf. forvaltningsloven § 11. Du har adgang til å gjøre deg kjent med sakens dokumenter i den grad forvaltningsloven §§ 18 til 19 tillater det. Det er også adgang til å søke om utsatt iverksetting, jf. forvaltningsloven § 42. Utsatt iverksetting vil si at vedtaket ikke kan gjennomføres før klagefristen er ute eller klagen er avgjort.

Sted og dato: \_\_\_\_\_\_\_\_\_ (*fyll inn*)

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_leder (*skriv inn navn og tittel på leder*) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_saksbehandler (*skriv inn navn og tittel på saksbehandler*) |